**ΟΙ ΣΥΝΘΗΚΕΣ ΖΩΗΣ ΤΩΝ ΥΠΟΔΟΥΛΩΝ EN.B – ΚΕΦ.2**

1. **Ποιοι ήταν οι Φαναριώτες;**

Οι οικογένειες που παρέμειναν στην Πόλη συγχωνεύθηκαν με Έλληνες από την Καραμανία, τον Πόντο ή τα νησιά του Αιγαίου και πλούτισαν ως βιοτέχνες ή έμποροι. Όλοι αυτοί σχημάτισαν γύρω από το Πατριαρχείο μια νέα άρχουσα τάξη, τους Φαναριώτες, που από τον 17ο αιώνα ανέπτυξε σημαντικό εθνικό ρόλο σε τομείς όπως η εκπαίδευση.

1. **Ποιοι ήταν οι περιορισμοί που είχαν οι Χριστιανοί από τους Τούρκους τους πρώτους αιώνες;**

Κατοικούν σε φτωχικές συνοικίες των πόλεων.

Υπηρετούν στον στρατό μόνο σε βοηθητικές υπηρεσίες.

 Απαγορεύονται οι λιτανείες.

 Οι δικαστικές υποθέσεις των Χριστιανών εξετάζονται στα μουσουλμανικά ιεροδικεία και όχι

 στα εκκλησιαστικά δικαστήρια.

1. **Ποιους φόρους πλήρωναν οι Χριστιανοί;**

**Τακτικοί φόροι**

* Κεφαλικός φόρος
* Φόρος εστίας (για τις κατοικίες τους)
* Φόρο για τη χρήση γης
* Φόρο για την αγροτική παραγωγή

Υπήρχαν και αρκετοί έκτακτοι φόροι, καθώς και αγγαρείες.

1. **Σε ποιες περιοχές ήταν χειρότερη η κατάσταση;**

Τα προβλήματα για τους Χριστιανούς ήταν πιο έντονα στις απομακρυσμένες περιοχές. Εκεί οι τοπικοί διοικητές πολλές φορές τους κακομεταχειρίζονταν και δεν δίσταζαν να βάζουν μέρος από τους φόρους που έπαιρναν στο δικό τους πορτοφόλι.

1. **Ποια ήταν πιο σκληρά μέτρα που αντιμετώπισαν οι Χριστιανοί;**
2. Οι σφαγές **2.** οι αιχμαλωσίες **3.** οι εξισλαμισμοί **4.** το παιδομάζωμα
3. η αναγκαστική μετακίνηση του πληθυσμού στο εξωτερικό ή σε άγονα εδάφη, απομονωμένα ή ορεινά μέρη, λόγω της εγκατάστασης των Τούρκων στα εύφορα εδάφη.

Έτσι, τα πιο εύφορα κτήματα ανήκαν στον Σουλτάνο και τους Οθωμανούς, ενώ οι περισσότεροι υπόδουλοι κατείχαν εκτάσεις γης κυρίως σε άγονες περιοχές.